b"\n_START_ARTICLE_\nCasa i jard\xc3\xad d'Eduard Rosa\n_START_SECTION_\nDescripci\xc3\xb3\n_START_PARAGRAPH_\nConjunt format per una cada d'estiueig i un extens jard\xc3\xad, situat a la part alta del nucli de Calella de Palafrugell. L'edifici presenta planta molt allargada, amb un cos central de dos pisos i tres eixos que t\xc3\xa9 una terrassa amb balustrada al nivell del pis superior, recolzada sobre un p\xc3\xb2rtic amb columnes. El jard\xc3\xad t\xc3\xa9 una avinguda central amb xiprers a banda i banda que condueix a la casa, situada en un nivell m\xc3\xa9s elevat, a la qual s'accedeix a trav\xc3\xa9s d'una petita escala.\n_START_SECTION_\nHist\xc3\xb2ria\n_START_PARAGRAPH_\nEs tracta d'una de les primeres obres realitzades per Rubi\xc3\xb3 i Tudur\xc3\xad despr\xc3\xa9s d'haver retornat de l'exili. El conjunt format per la casa i el jard\xc3\xad va ser projectat i dirigit per aquest arquitecte entre els anys 1955 i 1957."